Vi er glade for, at du gerne vil indstille en skole til **årets skolebyggeri 2023!** Her kan du se de oplysninger, vi anbefaler, at du har med i din indstilling. Vi anbefaler, at du har tre dele med: faktuelle oplysninger, en beskrivelse og billeder (VIGTIGT: læs nærmere ang. billedrettigheder på side 3).

Alle forslag skal igennem et dommerpanel, som udvælger de bedste skoler, der går videre til den offentlige afstemning.

Vi har erfaret, at det er disse nedenstående ting, som folk lægger vægt på, når de skal vælge, hvilken skole der fortjener prisen. Det er helt op til dig selv, hvor meget, du vil udfylde – men husk, at flere oplysninger giver folk et bedre grundlag for at beslutte, at det er din skole, der fortjener prisen.

**Kravet for at deltage**

Årets skolebyggeri kan være et spændende nybyggeri, et omdannelses-, indretnings- eller renoveringsprojekt.

Skolen skal være færdigt mellem februar 2022 – maj 2023. Skolen skal have et areal på min. 400 m² og skal være beliggende i Danmark, Færøerne eller Grønland.

**Vi skal modtage din indstilling senest d. 11. maj 2023 kl. 12:00.**

Send din indstilling til Sissel Frydenborg: saf@nohrcon.com

**DEL 1- FAKTA**

**Faktuelle oplysninger**

* Hvor (by/bydel):
* Type (folkeskole, gymnasium osv.):
* Byggeform (Nybyggeri, renovering, tilbygning osv.):
* Færdig:
* Areal:
* Anlægssum:

**Teamet bag**

* Bygherre:
* Arkitekt:
* Ingeniør:
* Entreprenør (hoved-/totalentreprise eller fagentreprise):
* Evt. andre involverede:

**DEL 2 – BESKRIVELSE**

Beskrivelsen kan f.eks. indeholde:

**Indretning inde:**

* Hvor mange elever og ansatte er der plads til?
* Beskrivelse af grundplanen og hvor de forskellige faciliteter er placeret
* Bygge- og indretningsmaterialer
* Den pædagogiske tankegang og hvordan designet understøtter dette
* Evt. bæredygtighed

**Indretning ude:**

* Det overordnede indtryk / facaden
* Bygge- og facadematerialer
* Skolegård/udearealer
* Evt. hvordan byggeriet er tilpasset omgivelserne

**Tips til din beskrivelse**

**Tip 1 – Hvorfor skiller skolen sig ud?**

Beskriv gerne, hvad det er, der gør lige præcis dette byggeri specielt. Har skolen f.eks. en særlig pædagogisk profil, som byggeriet afspejler? Er der tænkt ekstra over bæredygtighed? Er det et renoveringsprojekt, der er særligt kompliceret pga. fredede bygninger?

**Tip 2 – Undgå arkitektsprog**

Tænk over at gøre din beskrivelse så letlæselig som muligt. Husk, at mange af dem, der stemmer, ikke har en arkitektfaglig baggrund. Det kan være svært at forstå, hvad "en kubisk volumen" betyder – skriv i stedet "bygningen er firkantet". Nohrcon forbeholder sig retten til at forkorte/omformulere teksten til den offentlige afstemning. Vi ændrer ikke i materialet til dommerpanelet.

**Tip 3 – Vær konkret**

Vær konkret i din beskrivelse. Hvis du skriver, at "skolen er nytænkende med fokus på overskuelighed og åbenhed", så forklar også, hvad der gør, at skolen er nytænkende, overskuelig og åben.

**DEL 3 – BILLEDER**

Læg også gerne nogle gode billeder/plantegning/film med. Hvis dit projekt bliver nomineret af dommerne, kommer billederne med i den offentlige afstemning om, hvilket projekt der skal være årets skolebyggeri. Billederne bliver også brugt diverse steder i Nohrcons markedsføring (blandt andet vores hjemmeside, nyhedsbreve, SoMe og pressemeddelelser). **Husk derfor at sikre, at du har rettighederne over billederne, og at de må blive brugt på den måde.**

* 5 billeder indvendigt
* 5 billeder udvendigt
* Forsimplet plantegning *(kun til dommerpanelet).*
* En lille film fra stedet, iPhone-kvalitet er helt fint. Du kan måske alliere dig med lederen af skolen og få ham/hende til at filme lidt (*kun til dommerpanelet).*

**Vi glæder os til at modtage din indstilling!**